About

Arts and Humanities Citation Index เป็นฐานข้อมูลสหสาขาที่ครอบคลุมวารสารงานวิจัยในสาขาศิลปะและมนุษยศาสตร์ เชื่อมโยงกับดัชนีวารสารชั้นนำของโลกในสาขาศิลปะและมนุษยศาสตร์ 1,100 รายชื่อ ปัจจุบันประกอบด้วยบทความมากกว่า 2.3 ล้านรายการ ที่สามารถสืบย้อนหลังได้ถึงปี ค.ศ. 1975 ฐานข้อมูลมีการอัพเดทบทความใหม่ 2,200 รายการ และรายการอ้างอิงใหม่ 15,000 รายการ เป็นประจำทุกสัปดาห์

การเข้าใช้งาน

ไปที่ http://www.car.chula.ac.th/curef-db/

Subject Listing: Arts and Humanities เลือกฐาน Arts and Humanities Citation Index

Search

เครื่องมือสำหรับการสืบค้นข้อมูลจะปรากฏเป็นหน้าแรกของฐานข้อมูล

ผู้ใช้สามารถทำการสืบค้นข้อมูลได้ ดังนี้

1. Search ทำการสืบค้นได้โดยป้อน คำค้น(หลายคำ) ลงในช่องรับ ระบุแหล่งที่ค้นหา และเงื่อนไข (AND, OR, NOT)

2. Limit จำกัดเขตข้อมูลได้จาก ช่วงเวลาที่เผยแพร่, ฐานข้อมูลอ้างอิง (เลือก Arts and Humanities Citation index), ตั้งค่าการสืบค้น และตั้งค่าการแสดงผลลัพธ์
ตัวอย่าง: ป้อนคำค้น “narrative AND literature” ให้ค้นจากแหล่ง topic จำกัดช่วงเวลาเผยแพร่ภายใน 4 ปีล่าสุด เลือกฐาน Arts and Humanities Citation Index กรณีที่ไม่ต้องการผลลัพธ์จากสาขาอื่น

Search Results

จากตัวอย่างข้างต้น: จำนวนผลลัพธ์ที่พบมี 1,018 รายการ

สามารถใช้แถบเครื่องมือด้านซ้ายเพื่อการจำกัดผลลัพธ์เพิ่มเติม ดังนี้:

1. Search within Results ป้อนคำค้นเพิ่ม เพื่อทำการค้นหาอีกครั้งภายใต้ผลลัพธ์นี้
2. Select options คลิกลูกศรเพื่อดูตัวเลือกสำหรับจำกัดผลลัพธ์ ได้แก่ หมวดหมู่เนื้อหา, ประเภทเอกสาร, สาขางานวิจัย, ผู้เขียน, คณะผู้เขียน, บรรณาธิการ, แหล่งข้อมูล, ชุดหนังสือ, ปีพิมพ์, องค์กร, แหล่งทุน, ภาษา และประเทศ

***คลิกที่ปุ่ม Refine ภายหลังตั้งค่าการจำกัดผลลัพธ์ เพื่ออัพเดตรายการผลลัพธ์ที่แสดงบริเวณพื้นที่ด้านขวาใหม่***
3. ผู้ใช้สามารถเข้าดูข้อมูลของแต่ละรายการได้ จากทางเลือก

- Find it @Chula - ลิงค์ไปยังฐานข้อมูลที่จุฬาฯ บอกรับทั้งหมด ที่มีรายการนี้

- View abstract - คลิกเพื่อดูบทคัดย่อ

- Full text (if available) - คลิกเพื่อดูเอกสารฉบับเต็ม (ถ้ามี)

ผู้ใช้ยังสามารถคลิกจากชื่อเรื่อง เพื่อเข้าสู่ Article's page และดูรายละเอียดเพิ่มเติม อาทิ แหล่งข้อมูล, หมายเลข DOI, สถิติการถูกอ้าง, สำนักพิมพ์, สาขาของงานวิจัย, หมายเลข IDS, ISSN ได้ดังภาพต่อไปนี้

ในหน้า Article's page ผู้ใช้สามารถคลิกที่ ‘Citation Map’ เพื่อเรียกดูแผนผังการอ้างอิง แบบ Forward หรือ/และ Backward ของรายการนี้ได้ ดังภาพตัวอย่าง แผนผังมีการแสดงผลทั้งสองทิศทาง เมื่อเลือกแบบ Forward and Backward

Export

เมื่อผู้ใช้เลือก Print out / E-mail / EndNote / Other File Format / etc. จะพบหน้าต่าง export managerสำหรับตั้งค่าการส่งออก ซึ่งผู้ใช้สามารถเลือกได้ว่าต้องการส่งข้อมูลใดออกบ้าง [ผู้เขียน, ชื่อเรื่อง, แหล่งข้อมูล, บทคัดย่อ, รายการอ้างอิง, ทั้งหมด] จากนั้นจึงคลิกที่ปุ่ม 'Send'

นอกจากนี้ ผู้ใช้สามารถส่งออกพร้อมกันหลายรายการในครั้งเดียวได้ โดยการคลิกทำเครื่องหมายหน้ารายการที่เลือกจากลิสต์รายการผลลัพธ์ จากนั้นคลิก Add to Masked List และเลือกช่องทางที่ต้องการส่งออก

จากภาพตัวอย่าง: หากคลิกเลือก 3 รายการ และทำการ Add จะสังเกตเห็นว่าในส่วน Marked List มีเลขบอกจำนวนเป็น (3)

Other Search

ฐานข้อมูลมีตัวเลือกอื่นๆ สำหรับการสืบค้นข้อมูล ดังนี้
1. Author Search – ค้นหารายการบทความที่ตรงกับ ชื่อผู้เขียน หมวดหมู่งานวิจัย และองค์กร/สถาบันของผู้เขียน

2. Cited Reference Search - ค้นหารายการบทความทั้งหมดที่อ้างถึงงานชิ้นนี้ โดยค้นได้จากชื่อผู้เขียน ชื่อเรื่อง ปีพิมพ์ เล่มที่ ฉบับที่ หน้าที่ ของงานที่ถูกอ้าง

3. Structure Search - ค้นหาด้วยภาพวาดโครงร่างและ/หรือข้อมูลที่ต้องการ จากนั้นคลิกที่ปุ่ม Search

4. Advanced Search - สืบค้นขั้นสูงด้วยการเขียนคำสั่งสำหรับการค้นหา ติดป้ายกำกับแหล่งค้น, ชุดปฏิบัติการ Boolean, กำหนดเครื่องหมายและตั้งค่าอื่นๆ สำหรับการสืบค้น